Weermag begin met entstofprogram | Maroela Media
Die Suid-Afrikaanse Nasionale Weermag (SANW) stuur Donderdag sy entstofprogram van stapel by Waterkloof- mediese sentrum by die Waterkloof-lugmagbasis in Pretoria.
Sestien inentingspersele is geïdentifiseer vir staande mag, siviele en uitgebreide lede van die weermaggemeenskap. Die vrywillige inentingsprogram word beskikbaar gemaak aan alle SANW-lede en die weermaggemeenskap.
Prioriteit sal gegee word aan die gewone mag insluitend reserwemaglede in die volgende volgorde:
persone in vergader-omgewings (militêre kursusse)
lede wat ontplooi is en wat ontplooi word
SA Vloot wat op die RSA/Mosambiekse grens ontplooi is
Gewone mag en reserwemag
Militêre veterane op die mediese voortgesettingsfonds
Afhanklikes volgens hul ouderdomsgroep soos voorgeskryf deur die nasionale departement van gesondheid.
Die volgorde kan op kort kennisgewing verander word gebaseer op onverwagse unieke bedryfsnoodgevalle. Skedulering sal deur die verskeie SANW-formasies en -eenhede gedoen word. Lede hoef nie vir inenting te registreer nie; personeel sal kan instap by die onderskeie geïdentifiseerde inentingspersele binne die radius waar hulle gestasioneer is.